આ વખતે માર્ચમાં જ ગરમીએ તેનો પ્રકોપ વરસાવ્યો છે. દેશનાં ઘણાં રાજ્યો લૂની ચપેટમાં આવી ચૂક્યાં છે. ઘણાં રાજ્યોમાં તાપમાન 40 ડિગ્રી સેલ્સિયસને પાર કરી ગયું છે. મહારાષ્ટ્રમાં લૂ લાગવાને કારણે પાંચ લોકોનાં મોત થયાં છે. સોમવારથી જ લૂની ચપેટમાં આવનારાં રાજ્યોની સંખ્યા ત્રણથી વધીને નવ સુધી પહોંચી ગઈ છે. દિલ્હીમાં પણ હજી કેટલાક દિવસો સુધી લોકોએ લૂનો સામનો કરવો પડશે. હવામાન વિભાગે આગામી બે મહિના સુધી દેશમાં સામાન્ય કરતાં વધુ તાપમાન રહેવાની સંભાવના વ્યક્ત કરી છે. માર્ચથી મે વચ્ચે ઘણાં રાજ્યોએ લૂનો સામનો કરવો પડશે.